CELEX: 32009R0220
Language: fi
Date: 2009-03-11 00:00:00
Title: Euroopan parlamentin ja neuvoston asetus (EY) N:o 220/2009, annettu 11 päivänä maaliskuuta 2009 , tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun asetuksen (EY) N:o 999/2001 muuttamisesta komissiolle siirretyn täytäntöönpanovallan osalta

31.3.2009   
            
            
               FI
            
            
               Euroopan unionin virallinen lehti
            
            
               L 87/155
            
         
      EUROOPAN PARLAMENTIN JA NEUVOSTON ASETUS (EY) N:o 220/2009,
   annettu 11 päivänä maaliskuuta 2009,
   tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun asetuksen (EY) N:o 999/2001 muuttamisesta komissiolle siirretyn täytäntöönpanovallan osalta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 152 artiklan 4 kohdan b alakohdan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:
   
               (1)
            
            
               Euroopan parlamentin ja neuvoston asetuksessa (EY) N:o 999/2001 (3) säädetään, että tietyistä toimenpiteistä on päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (4) mukaisesti.
            
         
               (2)
            
            
               Päätöstä 1999/468/EY on muutettu neuvoston päätöksellä 2006/512/EY (5), jolla otettiin käyttöön valvonnan käsittävä sääntelymenettely, jota sovelletaan hyväksyttäessä laajankantoisia toimenpiteitä, joiden tarkoituksena on muuttaa perustamissopimuksen 251 artiklassa tarkoitetun menettelyn mukaisesti annetun perussäädöksen muita kuin keskeisiä osia, myös poistamalla joitakin mainituista osista tai täydentämällä säädöstä uusilla muilla kuin keskeisillä osilla.
            
         
               (3)
            
            
               Päätöstä 2006/512/EY koskevan Euroopan parlamentin, neuvoston ja komission yhteisen lausuman (6) mukaan, jotta valvonnan käsittävää sääntelymenettelyä voitaisiin soveltaa jo voimassa oleviin perustamissopimuksen 251 artiklassa tarkoitettua menettelyä noudattaen annettuihin säädöksiin, niitä on mukautettava niihin sovellettavia menettelyjä noudattaen.
            
         
               (4)
            
            
               Euroopan parlamentin ja neuvoston asetuksessa (EY) N:o 1923/2006 (7) otettiin asetuksen (EY) N:o 999/2001 osalta käyttöön valvonnan käsittävä sääntelymenettely vain niiden tiettyjen täytäntöönpanotoimenpiteiden osalta, joita muutokset koskevat. Asetusta (EY) N:o 999/2001 olisi näin ollen muutettava muun täytäntöönpanovallan osalta.
            
         
               (5)
            
            
               Komissiolle olisi erityisesti siirrettävä toimivalta hyväksyä pikatestejä, ulottaa tietyt säännökset koskemaan muita eläinperäisiä tuotteita, antaa yksityiskohtaisia soveltamissääntöjä, mukaan lukien menetelmä naudan spongiformisen enkefalopatian (BSE) toteamiseksi lampailla ja vuohilla, muuttaa liitteitä ja hyväksyä siirtymätoimenpiteitä. Koska nämä toimenpiteet ovat laajakantoisia ja niiden tarkoituksena on muuttaa asetuksen (EY) N:o 999/2001 muita kuin keskeisiä osia, myös täydentämällä sitä uusilla muilla kuin keskeisillä osilla, ne on hyväksyttävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen.
            
         
               (6)
            
            
               On myös tarkoituksenmukaista, että sen jälkeen kun tarttuvan spongiformisen enkefalopatian (TSE) esiintyminen on todettu, jäsenvaltioiden mahdollisuus muiden toimenpiteiden soveltamiseen rajataan sellaisiin tapauksiin, joissa komission hyväksyntä kyseisille toimenpiteille perustuu myönteiseen riskinarviointiin, jossa on erityisesti otettu huomioon valvontatoimet asianomaisessa jäsenvaltiossa, ja joissa kyseisillä toimenpiteillä saavutetaan vastaava suojan taso.
            
         
               (7)
            
            
               Asetus (EY) N:o 999/2001 olisi sen vuoksi muutettava vastaavasti,
            
         OVAT ANTANEET TÄMÄN ASETUKSEN:
   1 artikla
   Muutetaan asetus (EY) N:o 999/2001 seuraavasti:
   
               1)
            
            
               Korvataan 5 artiklan 3 kohdan kolmas alakohta seuraavasti:
               ”Pikatestit hyväksytään tähän tarkoitukseen 24 artiklan 3 kohdassa tarkoitettua valvonnan käsittävää sääntelymenettelyä noudattaen ja ne merkitään liitteessä X olevan C luvun 4 kohdassa olevaan luetteloon.”
            
         
               2)
            
            
               Korvataan 9 artiklan 3 kohta seuraavasti:
               ”3.   Liitteessä V olevan 5 kohdan perusteiden osalta ei 1 ja 2 kohdan säännöksiä sovelleta märehtijöihin, joille on suoritettu 24 artiklan 3 kohdassa tarkoitettua valvonnan käsittävää sääntelymenettelyä noudattaen hyväksytty vaihtoehtoinen testi, joka on merkitty liitteessä X olevaan luetteloon ja jonka tulos on ollut negatiivinen.”
            
         
               3)
            
            
               Korvataan 13 artiklan 1 kohdan kolmas alakohta seuraavasti:
               ”Jäsenvaltio voi tämän kohdan säännöksistä poiketen soveltaa muita toimenpiteitä, jotka sellaisen 24 a ja 25 artiklan mukaisen myönteisen riskinarvioinnin perusteella, jossa on erityisesti otettu huomioon valvontatoimet asianomaisessa jäsenvaltiossa, tarjoavat vastaavan suojelun tason, mikäli nämä toimenpiteet on asianomaisen jäsenvaltion osalta hyväksytty 24 artiklan 2 kohdassa tarkoitettua sääntelymenettelyä noudattaen.”
            
         
               4)
            
            
               Korvataan 16 artiklan 7 kohta seuraavasti:
               ”7.   Edellä olevien 1–6 kohdan säännökset voidaan 24 artiklan 3 kohdassa tarkoitettua valvonnan käsittävää sääntelymenettelyä noudattaen ulottaa koskemaan muita eläinperäisiä tuotteita. Tämän artiklan täytäntöönpanoa koskevat säännöt hyväksytään 24 artiklan 2 kohdassa tarkoitettua sääntelymenettelyä noudattaen.”
            
         
               5)
            
            
               Korvataan 20 artiklan 2 kohta seuraavasti:
               ”2.   Tämän artiklan yhtenäisen soveltamisen kannalta tarpeelliset yksityiskohtaiset soveltamissäännöt vahvistetaan 24 artiklan 2 kohdassa tarkoitettua sääntelymenettelyä noudattaen. Menetelmä BSE:n toteamiseksi lampailla ja vuohilla vahvistetaan 24 artiklan 3 kohdassa tarkoitettua valvonnan käsittävää sääntelymenettelyä noudattaen.”
            
         
               6)
            
            
               Korvataan 23 artiklan ensimmäinen kohta seuraavasti:
               ”Sen jälkeen kun asianomaista tiedekomiteaa on kuultu kaikista kansanterveyteen mahdollisesti vaikuttavista seikoista, liitteitä muutetaan tai täydennetään sekä toteutetaan asianmukaisia siirtymäkauden toimenpiteitä 24 artiklan 3 kohdassa tarkoitettua valvonnan käsittävää sääntelymenettelyä noudattaen.”
            
         
               7)
            
            
               Muutetaan 23 a artikla seuraavasti:
               
                           a)
                        
                        
                           korvataan a alakohta seuraavasti:
                           
                                       ”a)
                                    
                                    
                                       5 artiklan 3 kohdan kolmannessa alakohdassa, 6 artiklan 1 kohdassa, 8 artiklan 2 kohdassa ja 9 artiklan 3 kohdassa tarkoitettujen pikatestien hyväksyminen,”;
                                    
                                 
                     
                           b)
                        
                        
                           lisätään alakohdat seuraavasti:
                           
                                       ”k)
                                    
                                    
                                       16 artiklan 1–6 kohdan säännösten ulottaminen koskemaan muita eläinperäisiä tuotteita,
                                    
                                 
                                       l)
                                    
                                    
                                       20 artiklan 2 kohdassa tarkoitetun, BSE:n toteamiseksi lampailla ja vuohilla käytettävän menetelmän hyväksyminen,
                                    
                                 
                                       m)
                                    
                                    
                                       liitteiden muuttaminen tai täydentäminen ja 23 artiklassa tarkoitettujen tarvittavien siirtymätoimenpiteiden hyväksyminen.”
                                    
                                 
                     
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 11 päivänä maaliskuuta 2009.
      
         
            Euroopan parlamentin puolesta
         
         
            Puhemies
         
         H.-G. PÖTTERING
         
      
      
         
            Neuvoston puolesta
         
         
            Puheenjohtaja
         
         A. VONDRA
         
      
   
   
      (1)  EUVL C 211, 19.8.2008, s. 47.
   
      (2)  Euroopan parlamentin lausunto, annettu 23. syyskuuta 2008 (ei vielä julkaistu virallisessa lehdessä), ja neuvoston päätös, tehty 16. helmikuuta 2009.
   
      (3)  EYVL L 147, 31.5.2001, s. 1.
   
      (4)  EYVL L 184, 17.7.1999, s. 23.
   
      (5)  EUVL L 200, 22.7.2006, s. 11.
   
      (6)  EUVL C 255, 21.10.2006, s. 1.
   
      (7)  EUVL L 404, 30.12.2006, s. 1.